Document ID: 32006R1723

NÕUKOGU MÄÄRUS (EÜ) nr 1723/2006,
20. november 2006,
millega muudetakse määrust (EÜ) nr 379/2004 seoses teatavate kalatoodete tariifikvootide mahu suurendamisega aastal 2006
(EMPs kohaldatav tekst)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 26,
võttes arvesse komisjoni ettepanekut
ning arvestades järgmist:
(1)
Töötlusega tegelevatele ühenduse tööstusharudele teatavate kalatoodetega piisava varustamise tagamiseks on nõukogu 24. veebruari 2004. aasta määruses (EÜ) nr 379/2004, millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2004-2006, (1) kehtestatud autonoomsed ühenduse tariifikvoodid.
(2)
Mõnedes liikmesriikides on töötlusega tegelevad tööstusharud suurtes raskustes endale teatavate kalatoodete piisavate ühenduse tarnete tagamisel. Selleks et ületada toorainete puudujääki, kasutab tööstus kolmandatest riikidest pärit asendustooteid.
(3)
Seepärast on asjakohane määruses (EÜ) nr 379/2004 kehtestatud teatavate toodete tariifikvootide mahtu suurendada alates 1. jaanuarist kuni 31. detsembrini 2006.
(4)
Seepärast tuleks määrust (EÜ) nr 379/2004 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Kvoodi kehtivusajaks 1. jaanuarist31. detsembrini 2006 muudetakse määruse (EÜ) nr 379/2004 lisa järgmiselt:
(a)
tariifkvoodi 09.2759 kvoodimahuks määratakse 70 000 tonni;
(b)
tariifkvoodi 09.2761 kvoodimahuks määratakse 20 000 tonni;
(c)
tariifkvoodi 09.2770 kvoodimahuks määratakse 8 000 tonni;
(d)
tariifkvoodi 09.2785 kvoodimahuks määratakse 40 000 tonni;
(e)
tariifkvoodi 09.2790 kvoodimahuks määratakse 5 500 tonni;
(f)
tariifikvoodi 09.2794 kvoodimahuks määratakse 10 000 tonni.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Määrust kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. november 2006

Labels: 3
6